उधम सिंह
उधमसिंह १३ अप्रैल १९१९ को घटित जालियाँवाला बाग नरसंहार के प्रत्यक्षदर्शी थे। राजनीतिक कारणों से जलियाँवाला बाग में मारे गए लोगों की सही संख्या कभी सामने नहीं आ पाई। इस घटना से वीर उधमसिंह तिलमिला गए और उन्होंने जलियाँवाला बाग की मिट्टी हाथ में लेकर माइकल ओ'डायर को सबक सिखाने की प्रतिज्ञा ले ली। अपने इस ध्येय को अंजाम देने के लिए उधम सिंह ने विभिन्न नामों से अफ्रीका, नैरोबी, ब्राजील और अमेरिका की यात्रा की। सन् 1934 में उधम सिंह लंदन पहुँचे और वहां 9, एल्डर स्ट्रीट कमर्शियल रोड पर रहने लगे। वहां उन्होंने यात्रा के उद्देश्य से एक कार खरीदी और साथ में अपना ध्येय को पूरा करने के लिए छह गोलियों वाली एक रिवाल्वर भी खरीद ली। भारत के यह वीर क्रांतिकारी, माइकल ओ'डायर को ठिकाने लगाने के लिए उचित वक्त का इंतजार करने लगे।
1991 रुद्रपुर बम विस्फोट
1991 रुद्रपुर बम विस्फोट (1991 Rudrapur bombings) भारतीय राज्य उत्तराखंड के रुद्रपुर शहर में 1991 में संदिग्ध आतंकवादियों द्वारा किया गया बम बिस्फोट था।17 अक्टूबर 1991 को दो बम विस्फोट हुए थे। पहली बम विस्फोट तब हुआ जब लोग सार्वजनिक मैदान में रामलीला में देख रहे थे। 15 मिनट बाद दूसरा बम अस्पताल के पास चलाया गया जहां घायल को ले जा रहे थे। बम विस्फोट में 40 से ज्यादा लोग मारे गए और 140 लोग घायल हो गए। बाद में बीएसटीके और खालिस्तान नेशनल आर्मी ने बम विस्फोटों की ज़िम्मेदारी का दावा किया।